** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 83**

(protokols Nr. 6, 45. p.)

# **Par nekustamā īpašuma “Skolas zeme”, Liezēres pagasts, Madonas novads atsavināšanu, rīkojot izsoli**

Saskaņā ar Liezēres pagasta zemesgrāmatas nodalījumu Nr. 100000941988, nekustamais īpašums “Skolas zeme”, Liezēres pagastā , Madonas novadā ar kadastra numuru 7068 007 0406 sastāv no vienas zemes vienības ar kadastra apzīmējumu 7068 007 0403 6,44 ha platībā.

 Nekustamajam īpašumam ar kadastra apzīmējumu 7068 007 0403 noteikts lietošanas mērķis: - lauksaimniecība (NĪLM kods 0101) 1,13 ha platībā un mežsaimniecība (NĪLM kods 0201) 5,29 ha platībā.

Pašvaldībai nav nepieciešams saglabāt nekustamo īpašumu pašvaldības funkciju veikšanai. Ir veikta nekustamā īpašuma novērtēšana.

Atbilstoši sertificēta vērtētāja SIA „DZIETI” (Latvijas Īpašumu Vērtētāju asociācijas profesionālās kvalifikācijas sertifikāts Nr. 15) novērtējumam, nekustamā īpašuma tirgus vērtība noteikta – EUR 42 100,00 (*četrdesmit divi tūkstoši viens simts eiro, 00 centi*) , kur

4 700 EUR – noteiktā LIZ tirgus vērtība,

12 100 EUR – noteiktā mežsaimniecībā izmantojamās zemes tirgus vērtība,

25 300 EUR – OBJEKTA sastāvā ietilpstošās mežaudzes vērtība.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Organizēt nekustamā īpašuma “Skolas zeme”, Liezēres pagasts, Madonas novads, kadastra numurs 7068 007 0406 6,44 ha platībā, elektronisko izsoli ar augšupejošu soli.
2. Noteikt nekustamā īpašuma “Skolas zeme”, Liezēres pagasts, Madonas novads nosacīto cenu - izsoles sākumcenu EUR 42 100,00 (četrdesmit divi tūkstoši viens simts eiro, 00 centi).
3. Apstiprināt nekustamā īpašuma “Skolas zeme”, Liezēres pagasts, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

 Domes priekšsēdētājs A. Lungevičs

*Čačka 28080793*